CELEX: 62009TO0351
Language: lt
Date: 2011-07-07 00:00:00
Title: 2011 m. liepos 7 d. Bendrojo Teismo (trečioji kolegija) nutartis.#Acetificio Marcello de Nigris Srl prieš Europos Komisiją.#Ieškinys dėl panaikinimo - Saugomos geografinės nuorodos registravimas - Konkrečios sąsajos nebuvimas - Nepriimtinumas.#Byla T-351/09.

2011 m. liepos 7 d. Bendrojo Teismo (trečioji kolegija) nutartis Acetificio Marcello de Nigris prieš Komisiją
      (Byla T‑351/09)
      „Ieškinys dėl panaikinimo – Saugomos geografinės nuorodos registravimas − Konkrečios sąsajos nebuvimas – Nepriimtinumas“
      1.                     Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Galimybė prieš
            įsigaliojant Lisabonos sutarčiai pagrįsti ieškinį SESV 263 straipsnio ketvirta pastraipa – Nebuvimas (EB 230 straipsnio ketvirta
            ir penkta pastraipos; SESV 263 straipsnio ketvirta pastraipa) (žr. 57 punktą)
      2.                     Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Reglamentas dėl
            kai kurių pavadinimų įtraukimo į „Saugomų kilmės vietos nuorodų ir saugomų geografinių nuorodų registrą“ – Geografinės nuorodos
            „Aceto balsamico di Modena“ apsauga – Gamintojo, įsikūrusio ne provincijose, dėl kurių paduotas prašymas įtraukti į registrą,
            ieškinys – Specifinių gamintojo įgytų teisių nebuvimas – Nepriimtinumas (EB 230 straipsnio ketvirta pastraipa ir EB 249 straipsnio
            antra pastraipa; Tarybos reglamento Nr. 510/2006 13 straipsnio 1 dalis) (žr. 59–70 punktus)
      3.                     Europos Sąjunga – Teismo vykdoma institucijų aktų teisėtumo kontrolė – Visuotinai taikomi aktai – Nacionalinių teismų teikiama
            apsauga, kai Sąjungos teismas yra nekompetentingas – Reglamentas Nr. 2081/92 – Reglamente numatytos protesto procedūros dėl
            prašymo įregistruoti geografinę nuorodą nepradėjimas, paskui ieškinio nepareiškimas nacionalinėse institucijose – Teisės į
            veiksmingą teisminę gynybą pažeidimas – Nebuvimas (EB 230 straipsnis; Tarybos reglamento Nr. 2081/92 5 straipsnio 5 dalis
            ir 7 straipsnis) (žr. 73, 75–79 punktus)
      Dalykas 
      
         Prašymas panaikinti 2009 m. liepos 3 d. Komisijos reglamentą (EB) Nr. 583/2009, kuriuo į saugomų kilmės vietos nuorodų ir
                  saugomų geografinių nuorodų registrą įtraukiamas pavadinimas (
               
               Aceto balsamico di Modena
                (IGP)) (OL L 175, p. 7).
            Rezoliucinė dalis
      
         
                  1.
               
               
                  
               
               
                  	Atmesti ieškinį kaip nepriimtiną.
               
            
         
                  2.
               
               
                  
               
               
                  	Nėra reikalo priimti sprendimą dėl Consorzio Filiera Aceto Balsamico di Modena prašymo leisti įstoti į bylą.
               
            
         
                  3.
               
               
                  
               
               
                  	Acetificio Marcello de Nigris Srl padengia savo ir Europos Komisijos patirtas bylinėjimosi išlaidas.
               
            
         
                  4.
               
               
                  
               
               
                  	Italijos Respublika ir Consorzio Filiera Aceto Balsamico di Modena padengia savo bylinėjimosi išlaidas.